stanford-oval/wikipedia huggingface dataset:
Hiilineutraali polttoaine
Hiilineutraalien polttoaineiden tulevaisuudennäkymiä

Huoli fossiilisten polttoaineiden riittävyydestä ja ympäristövaikutuksista ovat johtaneet ponnisteluihin hiilineutraalien polttoaineiden kehittämiseksi. Vaihtoehtoisia hiilineutraaleja polttoaineita kehitettäessä aivan uusien prosessien käyttöönotossa ilmenee teknisiä ja taloudellisia epävarmuuksia. Esimerkiksi mikrolevien hyödyntäminen polttoaineiden tuotantoon on edistynyt odotettua hitaammin.
Hiilidioksidin kerääminen ilmasta synteettisten polttoaineiden tuotantoon on ollut kehitysponnistelujen kohteena. Kerätystä hiilidioksidista voidaan valmistaa metanolia ja siitä edelleen useita muita polttoaineita. Samoin hiilettömät polttoaineet kuten vety ja ammoniakki nousevat vaihtoehdoiksi. Näiden tuottamiseen kuluu runsaasti energiaa, jonka tulee olla hiilineutraalia. Entistä parempien katalyyttien kehittäminen tehostaa synteettisten polttoaineiden tuotantoa. Laivateollisuuden suunnitelmat hiilineutraalien ja hiilettömien polttoaineiden käyttöönottamiseksi ovat pitkällä. Hiileen pohjautuvien mutta hiilineutraalien synteettisten polttoaineiden odotetaan yleistyvän, sillä niille ovat kuluttajat ja jakeluverkostot valmiina olemassa.
Metsän biomassaan perustuvien biopolttoaineiden hiilineutraaliutta on arvosteltu sen vuoksi että metsät uusiutuvat hitaasti, ja välittömät hiilidioksipipäästöt tuotettua energiaa kohti ovat jopa suuremmat kuin kivihiilellä.
Jani Rasimus

Jani Rasimus (s. 1976 Kalmar, Ruotsi) on suomalainen tanssija, tanssinopettaja, koreografi ja muusikko.  Vuonna 2009 hän oli Suomen joukkueessa, joka sai kultaa latinalaistanssin maailmanmestaruuskisoissa.
Yhdessä Milla Virtasen kanssa hän on kolminkertainen suomenmestari vuosina 2001, 2002 ja 2003.
Rasimus lopetti kilpatanssin vuonna 2010 mutta jatkaa tanssinopettajana ja koreografina.
Rasimus on myös opettanut julkkiksia tanssimaan ohjelmassa Tanssii tähtien kanssa. Vuonna 2008 hän putosi Vappu Pimiän kanssa 5. pudotuksessa, vuonna 2009 Bettina Sågbomin kanssa 4. pudotuksessa, vuonna 2010 Nasima Razmyarin kanssa 6. pudotuksessa ja vuonna 2011 hän putosi kilpailusta Siiri Nordinin kanssa 4. pudotuksessa. Vuonna 2013 hänen oppilaanaan oli Raakel Lignell ja he voittivat kauden. Vuonna 2014 Rasimus opetti näyttelijä Anu Sinisaloa ja he sijoittuivat kisassa toiseksi. Rasimus on kertonut viihtyvänsä teatterinlavoilla tanssimassa ja tekee myös mielellään koreografioita teatteriproduktioihin.
Rasimus laulaa ja soittaa bassoa Year Gone -rockyhtyeessä.
Jamaika talviolympialaisissa 2018

Jamaika osallistui Pyeongchangin talviolympialaisiin 2018. Maata edusti kolme urheilijaa, jotka kilpailivat kahdessa eri urheilumuodossa. Avajaisissa maan lippua kantoi rattikelkkailija Jazmine Fenlator-Victorian ja päättäjäisissä rattikelkkailija Carrie Russell.
Joukkue > Rattikelkkailu

Jamaika sai maapaikan rattikelkkailun naisten kaksikkoon ranking-sijoitusten perusteella. Se oli ensimmäinen kerta, kun jamaikalaiset naiskelkkailijat pääsivät olympialaisiin. Joukkueen osallistuminen oli epävarmaa, sillä valmentaja Sandra Kiriasis yritettiin siirtää valmentajan tehtävistä suoritusanalysoijaksi. Hän erosi ja uhkasi viedä joukkueen kelkan mukanaan. Lopulta joukkue pääsi kuitenkin kilpailemaan.
Jazmine Fenlator-Victorian & Carrie Russell
Joukkue > Skeleton

Anthony Watson
James Smith McDonnell

| James Smith McDonnell |
| --- | --- |
 McDonnell vuonna 1966
Henkilötiedot
Syntynyt: 9. huhtikuuta 1899 Denver, Colorado, Yhdysvallat
Kuollut: 22. elokuuta 1980 (81 vuotta) St. Louis, Missouri, Yhdysvallat
Kansalaisuus:  yhdysvaltalainen
Ammatti:  ilmailuinsinööri lentäjä liikemies
Insinööri
Koulutus:  Princetonin yliopisto Massachusetts Institute of Technology
Ala:  ilmailu
Merkittävät työt:  McDonnell Aircraft McDonnell Douglas
Palkinnot
 NAS Award in Aeronautical Engineering (1980) Daniel Guggenheim Medal (1963) 
James Smith ”Mac” McDonnell (9. huhtikuuta 1899 Denver, Colorado – 22. elokuuta 1980 St. Louis, Missouri) oli yhdysvaltalainen lentäjä, insinööri, liikemies ja ilmailun pioneeri. Hän on McDonnell Aircraft Corporationin (myöhemmin McDonnell Douglas, yhdistymisen kautta nykyään Boeing) perustaja.
Ura

McDonnell aloitti uransa ilmailun parissa liittymällä Yhdysvaltain maavoimien ilmavoimiin, josta hän pääsi reserviin vuonna 1924. Sen jälkeen hän työskenteli useissa lentokoneyrityksissä ja perusti myös oman yrityksensä. Hän suunnitteli pienen ryhmän kanssa Guggenheim Safe Airplane -kilpailuun lentokoneen nimeltä Doodlebug vuonna 1929. Se ei kuitenkaan menestynyt kilpailussa. McDonnell ei juuri menestynyt koneen markkinoinnissa muihin käyttötarkoituksiin, ja pian iski suuri lama. McDonnell yritti päästä insinööriksi ja koelentäjäksi Great Lakes Aircraftille, mutta liittyi myöhemmin Glenn L. Martin Companyyn, jossa hän pääsi lopulta maalta toimivien lentokoneiden pääprojekti-insinööriksi asti.
McDonnell irtisanoutui Martinilta vuonna 1938 ja perusti McDonnell Aircraft Corporationin vuonna 1939. Alun vaikeuksista huolimatta yrityksestä kasvoi toisen maailmansodan aikana tärkeä Yhdysvaltain hävittäjälentokoneiden valmistaja. 1950- ja 1960-luvuilla yhtiö laajeni suunnittelemaan myös ohjuksia ja avaruusaluksia. McDonnell Aircraft valmisti Yhdysvaltojen Mercury ja Gemini -kapselit.
Vuonna 1967 McDonnell Aircraft Corporation osti Douglas Aircraft Companyn ja yhdistyi sen kanssa, jolloin syntyi McDonnell Douglas, jonka johtajaksi James Smith McDonnell siirtyi. McDonnell Douglasin johdossa jatkoi hänen veljenpoika Sanford N. McDonnell vuonna 1980.
McDonnell toimi aktiivisesti Yhdistyneiden kansakuntien Yhdysvaltojen yhdistyksessä ja oli sen puheenjohtaja vuosina 1975–1977.
Jarnail Singh Bhindranwale

Jarnail Singh Bhindranwale tai Jarnail Singh (pandžabiksi ਜਰਨੈਲ ਸਿੰਘ ਭਿੰਡਰਾਂਵਾਲੇ (12. helmikuuta 1947–6. kesäkuuta 1984) oli intialaisen sikhiläisen uskonnollisen ryhmän Damdami Taksalin johtaja. Bhindranwale vaikutti merkittävästi useiden Sikhien toimintaan pyrkimällä levittämään sikhismin alkuperäisiä arvoja erityisesti nuorten keskuudessa. Hän oli tunnettu sikhiläisen teokratian Khalistanin kannattaja. Vuonna 1981 Bhindranwale pidätettiin Jagat Narain murhasta epäiltynä. Narai oli hindiläisen Samachar-ryhmän johtaja. Hän antautui vapaaehtoisesti poliisille ja hänet vapautettiin myöhemmin.
Bhindranwale on tunnettu myös osallistumisestaan Operaatio Siniseen tähteen. Operaatiossa ryhmän jäsenet valtasivat uskonnollisesti tärkeän alueen Akal Takhtin. Intian pääministeri Indira Gandhi määräsi armeijan ampumaan valtaajat ja myös Bhindranwale sai surmansa. Hän on vielä nykyäänkin ristiriitainen hahmo Intian historiassa, jotkut pitävät häntä marttyyrina ja toiset ääriuskonnollisena militanttina.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jarnail Singh Bhindranwale
Jalla Jalla

Jalla Jalla on mäkihyppyharrastuksestaan tunnettu rovaniemeläinen rock- ja punk-yhtye. Se oli aktiivisimmillaan vuosina 1986–1997.
Yhtyeen juuret olivat 1970–1980-lukujen punk-liikkeessä. Se sai suurimmat musiikilliset vaikutteensa The Damnedilta, Ramonesilta, Rubettesilta, Iggy and the Stoogesilta sekä Jason and The Scorchersilta. Yhtyeen musiikillinen genre oli indietyyppinen kitararock. Tamperelainen Hiljaiset Levyt -yhtiö julkaisi useita Jalla Jallan albumeita, joita lisensoitiin muun muassa Englantiin ja Yhdysvaltoihin. Yhtye teki useita kiertueita Euroopassa ja esiintyi 1990-luvulla useimmilla suomalaisilla rockfestivaaleilla. Legendaarisimmat keikkansa jallat heittivät kotiyleisönsä edessä Down by the Kemijoki -festareilla Rovaniemellä Café Tivolin ympäristössä. Viimeisimmän niistä kesällä 2007. Keikkailu jatkuu satunnaisesti edelleen.
Jäsenet

Jouko Hiltunen – kitara
Jukka Tarkiainen – kitara
Harri Pöyhtäri – laulu
Pekka Kärhä – basso
Pertti "Pepe" Tuononen – rummut
Diskografia

| --- | --- |
 Studioalbumit Jalla Jalla (1990,  Hiljaiset Levyt)  Crumelur (1992,  Hiljaiset Levyt)  Snowmans Land (1994,  Hiljaiset Levyt)  Graverobbers’ Handbook (1997,  Hiljaiset Levyt) EP:t Goes Pop (1988,  Hiljaiset levyt) Split-albumit Live Covers EP (1993,  Greenhouse AC -split, Stupido Records, Hiljaiset Levyt)  Roi soi – Live (1993,  Greenhouse AC & The Nightingales -split, Hiljaiset Levyt) :  Singlet ”Citysong / Apartment Stories” (1987, omakustanne)  ”Love Charging Battery” (1989, Hiljaiset Levyt)  ”Minnesota Plates” (1990, Hiljaiset Levyt)  ”Hospital Waltz” (1995, NKVD Records) Kokoelmilla Finndies Volume 1 (1991,  Gaga Goodies)  Guitars That Go Buzzz... (1992,  Hiljaiset Levyt)  Hiljainen Kakskymppis-boxi (1992,  musiikkiboksi, Hiljaiset Levyt)  Runeberginkatu 8 (1993,  Oskun divari)  Toinen käsittely – Kunnianosoitus Alivaltiosihteerille (1995,  Hiljaiset Levyt)  Guitarmania – The Future of Finnish Rock’n’Roll Volume 1 (1995,  Stupido Twins)
Aiheesta muualla

Yhtyeen sivut (Arkistoitu – Internet Archive)
James Ransone

| James Ransone> Henkilötiedot |
| --- | --- |
Koko nimi:  James Finley Ransone III
Syntynyt: 2. kesäkuuta 1979 (ikä 45) Baltimore, Maryland, Yhdysvallat
Ammatti:  näyttelijä
Näyttelijä
Aktiivisena:  2001–
Merkittävät roolit:   Langalla  Generation Kill  Sinister  Se: Toinen luku 
Aiheesta muualla
IMDb 
Elonet
James Finley Ransone III (s. 2. kesäkuuta 1979, Baltimore, Maryland) on yhdysvaltalainen näyttelijä. Ransone on tunnettu muun muassa rooleistaan sarjoissa Langalla (2003) ja Generation Kill (2008), sekä rooleistaan elokuvissa Inside Man (2006), Sinister (2012), Oldboy (2013), Sinister 2 (2015), In a Valley of Violence (2016) ja Se: Toinen luku (2019).
Aiheesta muualla

James Ransone Internet Movie Databasessa. (englanniksi)
Jimmy Hill

Jimmy Hill (vasemmalla) ja hänen entinen joukkuetoverinsa Maurice Cook.
James William Thomas "Jimmy" Hill (22. heinäkuuta 1928 Lontoo – 19. joulukuuta 2015) oli englantilainen jalkapallopersoona. Hän toimi useissa jalkapalloon liittyvissä ammateissa kuten pelaajana, valmentajana, pelaajayhdistyksen puheenjohtajana ja televisiokommentaattorina.
Pelaajaurallaan Hill edusti Brentfordia ja Fulhamia. Hän toimi 1960-luvulla Coventry Cityn managerina ja myöhemmin Coventry Cityn, Charlton Athleticin ja Fulhamin puheenjohtajana. Hän oli aikanaan myös pelaajayhdistyksen (PFA) puheenjohtaja. Televisiossa hän tuli tunnetuksi BBC:n Match of the Day -ohjelman pitkäaikaisena isäntänä.
Jarno Aaltonen

| Henkilötiedot |
| --- | --- | --- | --- |
Syntymäaika: 1. maaliskuuta 1977 (ikä 47)
Pelipaikka: hyökkääjä
Pituus: 174 cm
Junioriseurat
1988–1997: TPV
Seurat
| Vuodet | Seura | O | (M) |
| 1994–1995 | TPV | 1 | (0) |
| 1999 | TKT | 20 | (5) |
| 1999 | Täysosuma | 6 | (1) |
| 2000 | TPV | 10 | (1) |
| 2000 | AC Vantaa | 1 | (1) |
| 2001–2002 | PP-70 | 6 | (1) |
| Yhteensä | Yhteensä | 44 | (9) |
Maajoukkue
| 1992 | Suomi U15 | 1 | (0) |
| 1994 | Suomi U17 | 2 | (0) |
 Seurajoukkueuran tilastot kattavat vain kansalliset sarjat.
Jarno Aaltonen (s. 1. maaliskuuta 1977) on entinen suomalainen jalkapalloilija. Hän oli pelipaikaltaan hyökkääjä.
Aaltonen pelasi urallaan Suomen kolmella korkeimmalla sarjatasolla edustaen Tampereen Pallo-Veikkoja (1994–1995, 2000), Toijalan Pallo-49:ää (1996), Tampereen Kisatovereita (1999), AC Täysosumaa (1999), AC Vantaata (2000) ja Tampereen Peli-Pojat-70:ää (2001–2002). Yhteensä hän pelasi Veikkausliigassa yhden ottelun ja Ykkösessä 12 ottelua. Aaltosen ainoa pääsarjaottelu oli 28. elokuuta 1994 pelattu Myllykosken Pallo -47–TPV, joka päättyi 1–0, ja jossa hän tuli vaihdosta kentälle.
Aaltonen pelasi Suomen futsalmaajoukkueessa 17 ottelua.
Jim Jones (artisti)

| Joseph Jones |
| --- | --- |
 Jim Jones vuonna 2008.
Henkilötiedot
Syntynyt: 15. heinäkuuta 1976 (ikä 48)
Ammatti:  Näyttelijä
Muusikko
Taiteilijanimi:  Jim Jones
Laulukielet:  Englanti
Aktiivisena:  1997–
Tyylilajit:  Rap
Levy-yhtiöt:  Diplomat, E1, Asylum Records, ByrdGang Records
Aiheesta muualla
www.jimjonesofficial.com
  [ Muokkaa Wikidatassa ] [ ohje ]  
Jim Jones, oikealta nimeltään Joseph Guillermo Jones (s. 15. heinäkuuta 1976) on yhdysvaltalainen hiphop-artisti. Hän kuuluu The Diplomats -ryhmään. Hän on julkaissut neljä sooloalbumia. Jim Jones on esiintynyt myös CAPO- ja Jimmy Jones -nimillä.
Diskografia

On My Way to Church (2004)
Harlem: The Diary of a Summer (2005)
Hustler's P.O.M.E. (Product Of My Environment) (2006)
Pray IV Reign (2009)
The Rooftop (mukana DJ Webstar) (2009)
Capo (2011)
Wasted Talent (2018)
El Capo (2019)
Introducing Eddy and The Falcons

| Introducing Eddy and The Falcons Wizzard |
| --- | --- | --- |

Studioalbumin tiedot
 Julkaistu: 1974
 Formaatti: LP
 Tuottaja(t): Roy Wood
 Tyylilaji: rock 'n' roll
 Kesto: 39.26
 Levy-yhtiö: United Artists Records
Wizzardin muut julkaisut
| Wizzard Brew 1973 | Introducing Eddy and The Falcons 1974 | See My Baby Jive 1974 |
Introducing Eddy and The Falcons on Roy Woodin johtaman Wizzard-yhtyeen studioalbumi vuodelta 1974. Albumin on julkaissut yhdysvaltalainen United Artists Records 
 -levy-yhtiö sarjatunnuksella UA-LA219-G ja tuottanut Roy Wood.
Levy on äänitetty Lontoossa kolmessa studiossa. Phonogramissa äänittäjinä ovat olleet Pete Olliff, Steve Brown ja Roger Wake, Air-studioilla Bill Price ja De Lane Leassa Dick Plant. Miksaajana on ollut Arun Chakraverty.
Levykannen suunnittelun ja toteutuksen ovat tehneet Seabrook / Graves Aslett.
Kappaleet

A-puoli
Introduction / Eddy's Rock – 4:36
Brand New "88" – 3:28
You Got Me Runnin' – 3:14
I Dun Lotsa Cryin' Over You – 3:22
This Is the Story of My Love (Baby) – 5:44
B-puoli
Everyday I Wonder – 5:23
Crazy Jeans – 3:23
Come Back Karen – 4:29
We're Gonna Rock 'n Roll Tonight – 5:47
Kaikki kappaleet ovat Roy Woodin tekemiä ja sovittamia ja ne on julkaissut Anne-Rachel Music Corp. / Yellow Dog Music Inc. (ASCAP)
Muusikot

Roy Wood: laulu, kitarat, rummut, oboe, sello, basso, kosketinsoittimet, fagotti, kontrabasso, tenori- ja baritonisaksofoni, perkussiot
Rick Price: kitara, bassokitara, laulu, perkussiot
Nick Pentelow: tenorisaksofoni
Mike Burney: baritoni- ja tenorisaksofoni
Keith Smart: rummut
Charlie Grima: perkussiot
Bill Hunt: piano
Bob Brady: piano ja laulu (B4)
Aiheesta muualla

Waldemar Wallenius: Levyarvostelu. MUSA, 1974, 3. vsk, nro 9, s. 40.  Pirkkala:  Graafinen Kustannus Oy.
James Purefoy

James Purefoy
James Brian Mark Purefoy (s. 3. kesäkuuta 1964) on brittiläinen näyttelijä. Hän syntyi Somersetin Tauntonissa, opiskeli Central School of Speech and Dramassa ja liittyi vuonna 1988 Royal Shakespeare Companyyn.
Purefoy on myöhemmällä urallaan saavuttanut mainetta myös esiintymisillään televisiosarjoissa ja elokuvissa. Hänellä oli Marcus Antoniuksen rooli televisiosarjassa Rooma, ja hänet nähtiin Brian Helgelandin Ritarin tarinassa (2001). Purefoy oli pääosassa vuonna 2009 valmistuneessa elokuvassa Solomon Kane.
Purefoylla on vuonna 1997 syntynyt poika.
Aiheesta muualla

James Purefoy Internet Movie Databasessa. (englanniksi)
Jatta Tujunen

Aune-Marjatta ”Jatta” Tujunen (o.s. Tamminen; 28. toukokuuta 1915 Helsinki – 15. marraskuuta 2009 Helsinki) oli suomalainen tekstiili- ja vaatetusalan tiedotuksen uranuurtaja. Hän valmistui filosofian maisteriksi 1944.
Tujunen aloitti sotien päätyttyä työskentelyn toimittajana Taloustiedon ja Taloudellisen tiedotustoimiston palveluksessa ja siirtyi myöhemmin Tekstiiliteollisuuslehden toimitussihteeri, jolloin hän toimi myös maaseutulehtien Helsingin-kirjeenvaihtajana. 1960-luvun alussa Tujunen siirtyi Tekstiilivaltuuskunnan tiedottajaksi.
Tujusen puoliso oli Suomen Kuvalehden päätoimittaja Leo Tujunen.
Jimmy Johnson

Jimmy Johnson vuonna 2009.
James William ”Jimmy” Johnson (s. 19. elokuuta 1943 Port Arthur, Teksas) on yhdysvaltalainen amerikkalaisen jalkapallon valmentaja. Hän on tunnettu ennen kaikkea Dallas Cowboysin 1990-luvun menestyksen arkkitehtina. Johnson oli ensimmäinen valmentaja, joka voitti urallaan sekä yliopistosarjojen sekä NFL:n mestaruuden.
Johnson syntyi ja kasvoi Teksasissa. Hän pelasi yliopistotasolla amerikkalaisesta jalkapalloa Arkansasin yliopiston riveissä ja oli myös pelaajana voittamassa yliopistomestaruutta. Psykologiaa yliopistossa lukenut Johnson päätti valmistuttuaan lähteä valmentajan uralle. Pitkä ura apuvalmentajan päättyi vuonna 1979 kun Oklahoma Staten yliopisto palkkasi Johnsonin päävalmentajakseen. Viiden kauden jälkeen hän siirtyi Miamin yliopiston palvelukseen, jonka hän johdatti mestaruuteen vuonna 1987. Vuonna 1988 Johnsonin yliopistokaveri Jerry Jones hankki NFL-joukkue  Dallas Cowboysin omistukseensa ja palkkasi Jimmy Johnsonin legendaarisen Tom Landryn työn jatkajaksi.
Johnson rakensi Cowboysin joukkueen alusta alkaen uudelleen. Alku oli hankala, sillä ensimmäisellä kaudella Dallas voitti vain yhden pelin. Johnson kunnostautui varsinkin erinomaisena nuorten pelaajien draftaajana ja hyvin nopeasti joukkueen kurssi kääntyi ylöspäin. Nuoret tähdet Troy Aikman, Emmit Smith ja Michael Irvin johdattivat Johnsonin kolmannella kaudella Cowboysin pudotuspeleihin. Seuraavalla kaudella joukkue raivasi tiensä Super Bowliin, jossa kaatui Buffalo Bills. Kaudella 1993 joukkue uusi mestaruutensa. Kauden päätteeksi kiistat omistaja Jonesin kanssa menivät niin pitkälle, että Johnson erosi tehtävästään.
Vuonna 1996 Johnson korvasi toisen legendan, kun hänet valittiin Miami Dolphinsin päävalmentajaksi Don Shulan tilalle. Miamissa Johnsonin menestys ei ollut Dallasin veroista. Yhteistyö ikääntyvän pelinrakentaja Dan Marinon kanssa ei sujunut parhaalla mahdollisella tavalla ja mestaruus jäi haaveeksi. Johnson erosi kauden 1999 päätteeksi.
Valmentajauransa jälkeen Johnson on toiminut kommentaattorina FOX-kanavalla. Hän on myös tunnettu innokkaana purjehtijana ja kalastajana Florida Keys -saarilla. Jimmy Johnson valittiin Pro Football Hall of Fame-kunniagalleriaan vuonna 2020.
Jim Lee

| Jim Lee |
| --- | --- |

Henkilötiedot
Syntynyt: 11. elokuuta 1964 (ikä 60) Soul, Etelä-Korea
Taiteilija
Ala:  Sarjakuvat
Kuuluisimpia töitä:  X-Men: Legacy   Wildcats   Batman: Hush   Superman: For Tomorrow   All Star Batman
Aiheesta muualla
www.dccomics.com/talent/jim-lee
Jim Lee (hangul: 이용철; hanja: 李鏞哲; uudistettu latinisaatio: I Yong-cheol; s. 11. elokuuta 1964) on yhdysvaltalainen sarjakuvataiteilija ja julkaisija. Hänet palkittiin Harveyn uuden kyvyn erikoispalkinnolla vuonna 1990. Leen merkittäviin töihin kuuluvat muun muassa Ryhmä-X, The Punisher War Journal, Batman ja Teräsmies -sarjakuvasarjat.
Lee oli syntynyt Soulissa, Etelä-Koreassa. Hän kasvoi St. Louisissa, Missourissa,  jossa hän kasvoi ”tyypillisen keskiluokan lapsuuden”. Vaikka hän on saanut korealaisen nimen syntymässä, hän valitsi nimen Jim, kun hänestä tuli USA:n kansalainen 12-vuotiaana.[lähde? ]
Aiheesta muualla

Kuvia tai muita tiedostoja aiheesta Jim Lee Wikimedia Commonsissa
Jimmy Iovine

Jimmy Iovine ja Mary J. Blige vuonna 2010.
James ”Jimmy” Iovine (s. 11. maaliskuuta 1953 Brooklyn, New York) on yhdysvaltalainen musiikkituottaja ja Interscope Geffen A&M -levy-yhtiön puheenjohtaja.
Iovine syntyi Brooklynissa New Yorkissa amerikanitalialaiseen työväenluokkaiseen perheeseen ja varttui Red Hookin naapurustossa. Hän kävi roomalaiskatolista koulua.
Iovine aloitti tuottajanuransa vuonna 1977 ja tuotti vuoteen 1990 saakka levyjä monelle huippuartistille, kuten Dire Straits, U2, Simple Minds, The Pretenders, Stevie Nicks, Meat Loaf ja Patti Smith. Ennen tuottajanuraansa Iovine toimi levytysinsinöörinä muun muassa John Lennonin ja Bruce Springsteenin levyillä. Vuonna 1990 Iovine perusti Interscope Records -yhtiön ja ryhtyi levittämään Death Row Records -levy-yhtiön tuottamaa hip hop -musiikkia, jonka ilmaisunvapautta hän ei halunnut kritiikinkään edessä rajoittaa. Yhtiön artisteihin on lukeutunut myös rock-artisteja kuten Bush ja Nine Inch Nails. Iovinella oli tärkeä osa muun muassa Dr. Dren, Snoop Doggin ja Eminemin, sekä myöhemmin Lady Gagan uran käynnistämisessä. 2000-luvulla Iovinesta tuli Interscope Geffen A&M -levy-yhtiön puheenjohtaja.
Vuodesta 2010 alkaen Iovine toimi American Idol -kilpailun mentorina.
JaMZ

Museoitu JaMZ-240M.
JaMZ (ven. Ярославский моторный завод, Jaroslavski motorni zavod, "Jaroslavlin moottoritehdas") on venäläinen dieselmoottorivalmistaja. Tuotantolaitos sijaitsee Jaroslavlissa. Moottorien käyttökohteet ovat muun muassa raskaat työkoneet, laivat, dieselgeneraattorit sekä panssarivaunut ja muut sotilasajoneuvot.
Tehtaan perusti Vladimir A. Lebedev vuonna 1916 autojen ja ambulanssien valmistusta varten. Neuvostoliiton aikana yritys kansallistettiin ja siellä valmistettiin kuorma- ja linja-autoja.
Toisen maailmansodan aikana tehtailla valmistettiin tykinvetotraktoreita.
Sodan jälkeen tehtaalla keskityttiin dieselmoottorien valmistukseen. Asiakaskunta koostui pääasiassa Neuvostoliiton alueen raskaan kaluston valmistajista ja telakoista.
Sovelluksia

Seuraavat yritykset ovat käyttäneet tuotteissaan JaMZ-dieselmoottoreita.
KrAZ
Ural
GAZ
MAZ
BelAZ
‎Aiheesta muualla

Wikimedia Commonsissa on kuvia tai muita tiedostoja aiheesta .
Jarmo Ojanen

Jarmo Ojanen (s. 1961) on suomalainen kirjailija.
Teoksia

Sulanutta lunta : romaani. WSOY 1987
Palkinnot

Tampereen kaupungin kirjallisuuspalkinto 1987
Janis Blaswich

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Janis Jonathan Blaswich
Syntymäaika: 2. toukokuuta 1991 (ikä 33)
Syntymäpaikka: Willich, Saksa
Pelipaikka: maalivahti
Pituus: 193 cm
Seura
Seura: RB Leipzig
Pelinumero: 21
Junioriseurat
1997–2006: VfR Mehrhoog
2006–2009: Borussia Mönchengladbach
Seurat
| Vuodet | Seura | O | (M) |
| 2009–2018 | Borussia Mönchengladbach II | 125 | (0) |
| 2011–2018 | Borussia Mönchengladbach | 0 | (0) |
| 2015–2016 | → Dynamo Dresden (laina) | 30 | (0) |
| 2017–2018 | → FC Hansa Rostock (laina) | 34 | (0) |
| 2018–2022 | Heracles Almelo | 107 | (0) |
| 2022– | RB Leipzig | 26 | (0) |
 Seurajoukkueuran tilastot kattavat vain kansalliset sarjat, päivitetty 4.8.2023.
Janis Jonathan Blaswich (s. 2. toukokuuta 1991 Willich) on saksalainen jalkapalloilija, joka pelaa Saksan Bundesliigan RB Leipzigissa. Hänen pelipaikkansa on maalivahti.
Blaswich edusti junioriaikojen seuraansa Borussia Mönchengladbachia vuoteen 2018 saakka, mutta pelasi vain seuran kakkosjoukkueessa Regionalligassa. Hän pelasi lainalla 3. Ligan Dynamo Dresdenissä kauden 2015–2016 ja saman sarjan Hansa Rostockissa kauden 2016–2017. Kausilla 2018–2022 hän edusti Heracles Almeloaa Hollannin Eredivisiessä, jossa pelasi 107 ottelua. Kesällä 2022 hän siirtyi Bundesliigan RB Leipzigiin, jossa pelasi tulokaskaudellaan 26 ottelua Bundesliigassa, kuusi peliä Mestarien liigassa ja viisi ottelua, mukaan lukien finaali, Leipzigin voittamassa Saksan cupissa.
Johanna Karjanlahti

Johanna Karjanlahti (s. 1. syyskuuta 2001) on suomalainen pesäpalloilija. Karjanlahti edustaa Superpesiksessä pelaavia Seinäjoen Maila-Jusseja. Karjanlahden kasvattajaseura on Siilinjärven Pesis. Hän pelaa ulkokentällä lukkarina. Karjanlahti on pelannut urallaan ennen kauden 2021 alkua 40 Superpesiksen runkosarjaottelua. Näissä hän on lyönyt seitsemän tavallista juoksua, tuonut seitsemän juoksua ja kerännyt 84 kärkilyöntiä. Karjanlahti on pelannut urallaan seitsemän Superpesiksen ylempää pudotuspeliottelua. Näissä hän on lyönyt yhden tavallisen juoksun, tuonut kaksi juoksua ja kerännyt 13 kärkilyöntiä.
Hänen isänsä Jari Karjanlahti edusti Seinäjoen Maila-Jusseja Pesäpallon SM-sarjassa 1980-luvulla.